1 Medame Pɔɔlo mɔɔ ɔlua Nyamenle ɛhulolɛ zo meyɛ Kelaese Gyisɛse ɛzoanvolɛ la nee yɛ diema Timote,+2 ɛlɛkɛlɛ ahɔmaa nwuanzanwuanzama nee mediema nɔhavoma mɔɔ nee Kelaese le ko wɔ Kɔlɔsae la:Yɛ Ze Nyamenle ɛlo bɛ kpole na ɔmaa bɛ anzodwolɛ.3 Mekɛ biala mɔɔ yɛkɛyɛ asɔne yɛkɛmaa bɛ la, yɛyɛ Nyamenle, yɛ Awulae Kelaese Gyisɛse ɔ Ze ne mo,4 ɔluakɛ yɛde kɛ bɛlie Kelaese Gyisɛse bɛli na bɛnyia nwuanzanwuanzama ne amuala anwo ɛlɔlɛ5 ɔlua anyelazo ne mɔɔ ɛlɛkendɛ bɛ wɔ anwuma la ati.+ Bɛdele anyelazo ɛhye anwo edwɛkɛ dɛba ɔlua edwɛkpa ne anwo nɔhalɛ edwɛkɛ ne6 mɔɔ ɛdwu bɛ ɛkɛ la azo. Kɛ mɔɔ edwɛkpa ne ɛlɛso ma na ɔlɛnyia anyuhɔlɛ wɔ ewiade amuala la,+ zɔhane ala a ɔlɛyɛ ye wɔ bɛ avinli ɔvi kenle mɔɔ bɛdele na bɛnwunle Nyamenle ɛlolɛ kpole ne kpalɛ wɔ nɔhalɛ nu la.7 Ɛhye a bɛzukoa bɛvi yɛ gɔnwo akɛlɛ Ɛpafelase+ mɔɔ le yɛ kulovolɛ na ɔle Kelaese sonvolɛ nɔhavo ɔmaa yɛ la ɛkɛ a.8 Eza yeha bɛ sunsum nu ɛlɔlɛ ne anwo edwɛkɛ yehile yɛ.9 Ɛhye ati a ɔvi kenle mɔɔ yɛdele nwolɛ edwɛkɛ la, yɛtɛgyakyile kɛ yɛbayɛ asɔne yɛamaa bɛ+ na yɛazɛlɛ kɛ ye ɛhulolɛdeɛ ne anwo nɔhalɛ ndelebɛbo ne ɛyi bɛ tɛkɛɛ+ wɔ nrɛlɛbɛ nee sunsum nu ndelebɛbo muala anu a,+10 amaa bɛalua bɛamaa yeafɛta Gyihova* na bɛazɔ ɔ nye bɔkɔɔ wɔ mekɛ mɔɔ bɛlɛkɔ zo bɛazo ma wɔ gyima kpalɛ biala anu na bɛanyia Nyamenle anwo nɔhalɛ ndelebɛbo dɔɔnwo la;+11 na bɛnyia anwosesebɛ wɔ tumi muala anu kɛ mɔɔ ye anyunlunyia tumi ne de la,+ amaa bɛava abotane nee anyelielɛ bɛagyinla debie biala anloa,12 na bɛayɛ Selɛ ne mɔɔ yemaa bɛfɛta kɛ bɛ nee nwuanzanwuanzama ne+ mɔɔ wɔ wienyi nu banyia agyapadeɛ ne la mo.13 Yelie yɛ yevi awozinli nu tumi bo+ na yeva yɛ yera ye kulovolɛ Ralɛ ne belemgbunlililɛ ne anu,14 ɔlua ɔ nwo zo a bɛkpɔne yɛ a, kile kɛ, bɛva yɛ ɛtane bɛhyɛ yɛ.+15 Yemɔ a ɔle Nyamenle ne mɔɔ bɛnnwu ye la ɛsaso,+ abɔdeɛ muala anu belamunli ralɛ a;+16 ɔluakɛ bɛluale ɔ nwo zo a bɛbɔle debie biala mɔɔ wɔ anwuma nee azɛlɛ ye azo a, ninyɛne mɔɔ bɛnwu bɛ nee ninyɛne mɔɔ bɛnnwu bɛ,+ arelemgbunli mbia o, mgbolema o, tumililɛ anzɛɛ tumivolɛma o. Bɛluale ɔ nwo zo a bɛbɔle ninyɛne mɔɔ ɛha la a,+ na bɛbɔle bɛmaanle ye.17 Eza ɔlimoale ninyɛne mɔɔ ɛha la amuala anyunlu,+ na bɛluale ɔ nwo zo a bɛbɔle ninyɛne mɔɔ ɛha la a,18 na yemɔ a ɔle sonlabaka ne, mɔɔ le asafo ne la ati a.+ Yemɔ a ɔle mɔlebɛbo ne, mowuamra ɛdwazolɛ ne anu belamunli ralɛ a,+ amaa yealimoa wɔ debie biala anu;19 ɔluakɛ ɛnee ɔsɔ Nyamenle anye kɛ ɔbamaa yeali munli wɔ ninyɛne kɔsɔɔti nu,+20 na ɔlua ɔ nwo zo yeaha ɔdaye nee ninyɛne mɔɔ ɛha+ mɔɔ wɔ azɛlɛ ye azo anzɛɛ anwuma la amuala yeabɔ nu bieko. Anzodwolɛ ɛhye yɛle boɛ ɔlua ye mogya ne+ mɔɔ ɔhwinle ɔguale amaneɛnwunlɛ baka* ne azo la azo.21 Nɔhalɛ nu, bɛmɛ mɔɔ dɛba ne ɛnee bɛhwe bɛ nwo na bɛyɛ agbɔvolɛ ɔluakɛ ɛnee bɛ adwenle wɔ ninyɛndane zo la,22 yelua zɔhane sonla ne sonlabaka ne mɔɔ ɔvale ɔhɔle ewule nu la azo ɔ nee bɛ ɛbɔ nu bieko, amaa yeava bɛ yeahile kɛ bɛle nwuanzanwuanza mɔɔ dɛne nee edwɛkɛ biala ɛnle bɛ nwo wɔ ɔ nyunlu+—23 noko kyesɛ bɛkɔ zo bɛtɛnla diedi ne anu,+ bɛgyinla adiabo ne azo+ na bɛgyinla kpundii+ mɔɔ bɛmmaa bɛndwe bɛ bɛnvi edwɛkpa ne mɔɔ bɛdele na bɛbɔle ye nolo bɛhilele abɔdeɛ muala mɔɔ wɔ aleɛabo la anwo anyelazo ne anwo a.+ Edwɛkpa ɛhye a medame Pɔɔlo, menyɛle nwolɛ sonvolɛ a.+24 Kɛkala melɛdi fɛlɛko wɔ amaneɛ mɔɔ bɛdabɛ ti menwu ye la anwo,+ na melɛnwu amaneɛ kɛ Kelaese la, noko ɔwɔ kɛ menwu amaneɛ zɔhane mekɔ awieleɛ ɔlua ye sonlabaka ne,+ mɔɔ le asafo ne la ati.+25 Menyɛle asafo ɛhye sonvolɛ ɔlua gyima+ mɔɔ bɛdabɛ ti Nyamenle vale maanle me kɛ membɔ Nyamenle edwɛkɛ ne nolo kpalɛ la azo,26 fealeranu edwɛkɛ nwuanzanwuanza ne+ mɔɔ bɛvale bɛveale ewiade ne*+ nee awolɛndoazo dɛba ne mɔ la. Noko kɛkala bɛye bɛhile ye nwuanzanwuanzama ne,+27 mɔɔ ɔsɔ Nyamenle anye kɛ ɔbamaa bɛanwu fealeranu edwɛkɛ nwuanzanwuanza ɛhye anyunlunyia nu anwonyia ne wɔ maanle maanle ne anu la,+ yemɔ a le Kelaese mɔɔ nee bɛ ɛyɛ ko la, ye anyunlunyia nwo anyelazo ne.+28 Yemɔ a yɛlɛbɔ ye nolo, yɛadu awie biala folɛ na yɛahilehile awie biala wɔ nrɛlɛbɛ muala anu a, amaa yɛava awie biala yɛahile kɛ ɔdi munli wɔ Kelaese anu.+29 Ɛhye ati melɛyɛ gyima ɛsesebɛ, melɛbɔ mɔdenle meava ye anwosesebɛ ne mɔɔ yɛ gyima kpole wɔ me nu la a meayɛ a.+
twi_Latn